"Governor Dr Hari Babu Kambhampati in Mizoram chhunga central scheme hrang hrangte darh zau zawka puanchhuah dan tur Director General, I&B (NE Zone) sawipui","1064/2024-2025 Aizawl, the 4th July 2024: Vawiin khan Raj Bhavan-ah Pu K. Satish Nambudiripad, Director General, NE Zone, PIB & CBC, Ministry of I&B chuan Governor Dr. Hari Babu Kambhampati a hmu a. He hunah hian Governor chuan Mizoram mipui tam zawkin Central Sawrkar hnuaia scheme tha tak tak te an lo hriatchian zawk a, an hman tangkai theih dan tur a lo sawipui a ni. DG, PIB (NE) nena an inbiaknaah Governor Dr. Hari Babu Kambhampati chuan state chhunga mipui nawlpui ten  centrally sponsored scheme, social security scheme, leh welfare scheme tam zawk an hre miah  lo chu a vei thu a sawi a. Mipui nawlpui chu sawiloh, mithiam zawk te  leh  khawtlang hruaitute bakah sawrkar hnathawk vengva tura ngaih te pawhin  an hre fumfe lo chu pawi a tih thu a sawi. Governor chuan Central Sawrkar hnuaiah scheme tha tak tak department hnuaia pek chhuah chi te, welfare schemes tha tak tak leh zankhat mitchhin tawh thulha chhungte tana sum hmuh theihna tur, inziah luh leh kumtina pawisa tlem te bak thawh ngai lo tam tak a awm a. Hei hi mipui hian an zawm duh loa, an dawng duh lo tihna lam  ni lovin an hriat lo vang a ni a ti. Hriattir tur hian bank hnathawkte leh sawrkar hnathawkte an inpek tawk erawh a ngai a. Department thenkhatah chuan an officer ten central schemes atanga department hnuai atanga beneficiary te hnena an pek theih chungchang hre lo te an la awm a ti. A wareness campaign nasa zawk pek chhuah chu tuna hmalakna pawimawh a nih thu a sawi a. Hemi kawngah hian central sawrkar media agency PIB leh a thawhpui DDK leh AIR te pawh tan an lak a ngai a ti a. Ruahmanna tha tak siama, awareness campaign a theih anga tam nei turin a chah nghal a ni. He inkhawmah hian Pu Nampibou Marinmai, Director(News), Doordarshan Kendra (DDK) pawh a tel a ni. Attachment Loading attachment...",Dated: 4 th Jul 24 1:42 PM,https://dipr.mizoram.gov.in/post/governor-dr-hari-babu-kambhampati-in-mizoram-chhunga-central-scheme-hrang-hrangte-darh-zau-zawka-puanchhuah-dan-tur-director-general-ib-ne-zone-sawipui